Чланови Одлуке о оснивању Апотеке Ниш који се мењају:

Чл.9

„Директора именује и разрешава оснивач.

Директор Апотеке именује се на период од 4 године,највише два пута узастопно,на предлог Управног одбора који и расписује јавни конкурс“

Чл.10

„Директор Апотеке организује и руководи процесом рада ,представља и заступа Апотеку и одговоран је за законитост рада Апотеке.

У остваривању обавеза из става 1 овог члана ,директор подноси управном одбору тромесечне и шестомесечне извештаје о пословању Апотеке,предлаже план и програм рада Апотеке и предузима мере за њихово спровођење,извршава одлуке Управног и Надзорног одбора,доноси акт о организацији и систематизацији послова,обавља и друге послове утврђене Статутом Апотеке“

Чл.11

„Управни одбор Апотеке именује и разрешава оснивач.

Управни одбор има пет чланова,од којих су два члана из Апотеке а три члана су представници оснивача.

Чланови управног одбора именују се на период од 4 године“

Чл.12

„Управни одбор Апотеке.

-доноси статут уз сагласност оснивача

-доноси друге опште акте,

-одлучује о пословању,као и о отварању,премештају и /или затварању организационих јединица Апотеке,

-доноси програм рада и развоја,

-доноси финансијски план и годишњи обрачун у складу са законом,

-усваја годишњи извештај о раду и пословању ,

-одлучује о коришћењу средстава,укључујући и начин покрића оствареног дефицита,односно коришћења оствареног суфицита у текућој години,

-расписује јавни конкурс и спроводи поступак избора директора,

-обавља и друге послове утврђене законом и статутом.“

Чл.13

„Надзорни одбор Апотеке именује и разрешава оснивач.

Надзорни одбор има 3 члана ,од којих је један члан из Апотеке а два члана су представници оснивача.

Чланови Надзорног одбора именују се на период од четири године“

Чл.14.

„Надзорни одбор Апотеке обавља надзор над радом и пословањем Апотеке“